**ZT 1 การสูบบุหรี่**

 **ZT 1.1 นโยบายห้ามสูบบุหรี่**

มหาวิทยาลัยกำลังอยู่ในขั้นตอนการพัฒนาให้การดำเนินงานเป็นไปตามคู่มือเกณฑ์มาตรฐานพัฒนามหาวิทยาลัยปลอดบุหรี่ กำลังดำเนินการแต่งตั้งคณะกรรมการดำเนินงานฯ และคณะทำงานขับเคลื่อนด้านต่าง ๆ ให้เกิดความชัดเจนเป็นรูปธรรมยิ่งขึ้น และการ (ร่าง) ประกาศแนวทางการพัฒนามหาวิทยาลัยแม่โจ้เป็นมหาวิทยาลัยปลอดบุหรี่ พ.ศ. 2567 ซึ่งการดำเนินงานที่ผ่านมาได้ทำงานในกรอบของ[พระราชบัญญัติควบคุมผลิตภัณฑ์ยาสูบ พ.ศ. 2560](https://wini-stu.mju.ac.th/goverment/20111119104835_2011_dcnr/Doc_25661113113141_552447.pdf) และดำเนินการตาม[ประกาศกระทรวงสาธารณสุข เรื่อง กำหนดประเภทหรือของสถานที่สาธารณะ สถานที่ทำงาน และยานพาหนะ ให้ส่วนหนึ่งส่วนใดหรือทั้งหมดของสถานที่และยานพาหนะเป็นเขตปลอดบุหรี่ หรือเขตสูบบุหรี่ในเขตปลอดบุหรี่ พ.ศ. 2561 ประกาศ ณ วันที่ 24 กันยายน พ.ศ. 2561](https://wini-stu.mju.ac.th/goverment/20111119104835_2011_dcnr/Doc_25661113112814_143173.pdf) มหาวิทยาลัยมีการขับเคลื่อนการทำงานมาอย่างต่อเนื่อง ได้แก่

* [การคัดกรองนักสูบในสถาบันโดยการจัดทำแบบสำรวจการสูบบุหรี่ของนักศึกษา](https://wini-stu.mju.ac.th/goverment/20111119104835_2011_dcnr/Doc_25661113111926_820345.jpg)
* [การรณรงค์ประชาสัมพันธ์มหาวิทยาลัยเป็นเขตปลอดบุหรี่ตามกฎหมายในทุกประตูเข้า-ออกของสถาบัน](https://wini-stu.mju.ac.th/goverment/20111119104835_2011_dcnr/Doc_25661113113418_276469.pdf) ให้มองเห็นอย่างชัดเจนและเป็นการสร้างการรับรู้อย่างต่อเนื่อง
* [การสื่อสารประชาสัมพันธ์เรื่องบริการช่วยเหลือนักสูบให้ลด ละ เลิกบุหรี่ ในพื้นที่สถาบัน](https://www.facebook.com/photo?fbid=668891601964863&set=a.435001272020565)
* [การจัดพื้นที่ให้เป็นเขตสูบบุหรี่](https://wini-stu.mju.ac.th/goverment/20111119104835_2011_dcnr/Doc_25661113114435_268758.pdf)
* [การสนับสนุนกิจกรรมนักศึกษาให้มีส่วนร่วมในการพัฒนามหาวิทยาลัย/สถาบันอุดมศึกษาปลอดบุหรี่](https://wini-stu.mju.ac.th/goverment/20111119104835_2011_dcnr/Doc_25661113113443_608747.pdf)
* [ฐานข้อมูลเพื่อการพัฒนามหาวิทยาลัย/สถาบันอุดมศึกษาปลอดบุหรี่](https://wini-stu.mju.ac.th/goverment/20111119104835_2011_dcnr/Doc_25661113113514_692305.pdf)

ทั้งนี้ มหาวิทยาลัยได้กำหนดแนวทางปฏิบัติให้แก่นักศึกษา โดยบังคับใช้ตาม[ระเบียบมหาวิทยาลัยแม่โจ้ ว้าด้วยวินัยนักศึกษา พ.ศ. 2562](https://wini-stu.mju.ac.th/goverment/20111119104835_2011_dcnr/Doc_25661113114615_538852.pdf) และได้มีบทลงโทษสำหรับนักศึกษาเมื่อนักศึกษากระทำผิดวินัยนักศึกษากรณีต่าง ๆ ตาม[บันทึกข้อความที่ อว 69.2.5.4/150 ลงวันที่ 9 สิงหาคม 2564 เรื่อง ขอสรุปเกณฑ์การกำหนดโทษตัดคะแนนความประพฤติและโทษพักการศึกษา สำหรับการกระทำความผิดวินัยนักศึกษา](https://wini-stu.mju.ac.th/goverment/20111119104835_2011_dcnr/Doc_25661113114639_439291.pdf) ซึ่งระบุไว้ชัดเจน ในข้อ (2)(ค) ความว่า หากนักศึกษาสูบบุหรี่ในอาคาร/บริเวณเขตปลอดบุหรี่ตามกฎหมาย หรือบริเวณที่มหาวิทยาลัยกำหนดเป็นเขตปลอดบุหรี่ จะถูกพิจารณาดำเนินการลงโทษตัดคะแนนความประพฤติครั้งละ 20 คะแนน ซึ่งการดำเนินงานในทุกมิติที่กล่าวมา และที่จะเกิดขึ้นในอนาคตเพื่อมุ่งให้นักศึกษาและบุคลากรมีสุขภาพที่ดี